b"\n_START_ARTICLE_\nMagic Mouse\n_START_PARAGRAPH_\nMagic Mouse ('stebuklinga pel\xc4\x97') \xe2\x80\x93 beviel\xc4\x97 i\xc5\xa1mani kompiuterio pel\xc4\x97 su lietimui jautriu pavir\xc5\xa1iumi, neturinti joki\xc5\xb3 mygtuk\xc5\xb3 ar slinkties ratuk\xc5\xb3 kombinacijos. Atlieka skirtingas komandas, lie\xc4\x8diant j\xc4\x85 vienu ar keliais pir\xc5\xa1tais._NEWLINE_Kompanija \xe2\x80\x9eApple Inc.\xe2\x80\x9c prietais\xc4\x85 i\xc5\xa1leido 2009 m. spalio 20 d. Jai sukurti \xe2\x80\x9epasiskolino\xe2\x80\x9c technologijas i\xc5\xa1 \xe2\x80\x9eiPhone\xe2\x80\x9c, \xe2\x80\x9eiPod Touch\xe2\x80\x9c bei \xe2\x80\x9eMacBook Pro\xe2\x80\x9c. Beviel\xc4\x97s pel\xc4\x97s veikimas paremtas \xe2\x80\x9ebluetooth\xe2\x80\x9c technologija. Mygtuk\xc4\x85 pel\xc4\x97je pakei\xc4\x8dia \xc4\xafd\xc4\x97tas daugiajutiminis manipuliatorius, kuris supranta daugiau nei vien\xc4\x85 prisilietim\xc4\x85 Galima i\xc5\xa1jungti multi-touch funkcijas ir naudoti \xe2\x80\x9eMagic Mouse\xe2\x80\x9c kaip \xc4\xafprast\xc4\x85 prietais\xc4\x85.\n_START_SECTION_\nNaudojimo ypatyb\xc4\x97s\n_START_PARAGRAPH_\nBelaid\xc4\x97, pa\xc5\xbeeminto korpuso ir vientiso pavir\xc5\xa1iaus \xe2\x80\x9eMagic Mouse\xe2\x80\x9c yra pirmoji pasaulyje multi-touch pel\xc4\x97, ant kurios pavir\xc5\xa1iaus atliekami judesiai \xe2\x80\x93 slinkimas, stumtel\xc4\x97jimas vienu ar keliais pir\xc5\xa1tais \xe2\x80\x93 atkartojami kompiuterio ekrane. Veikia kaip daugialietimin\xc4\x97 jutiklin\xc4\x97 aik\xc5\xa1tel\xc4\x97: galima spausti bet kur, sukti \xc4\xafsivaizduojam\xc4\x85 ratuk\xc4\x85 \xc4\xaf bet kuri\xc4\x85 pus\xc4\x99. Multi-touch sritis dengia vis\xc4\x85 prietaiso pavir\xc5\xa1i\xc5\xb3, o pati pel\xc4\x97 yra vienas didelis mygtukas. Galima slinkti, stumtel\xc4\x97ti vienu ar dviem pir\xc5\xa1tais, nar\xc5\xa1yti interneto puslapius ar nuotraukas, taip pat spustel\xc4\x97ti, vien\xc4\x85 ar du kartus bet kurioje pel\xc4\x97s pavir\xc5\xa1iaus vietoje. Lazerinio valdymo technologija leid\xc5\xbeia naudotis ja ant bet kurio lygaus pavir\xc5\xa1iaus netgi be pel\xc4\x97s kilim\xc4\x97lio._NEWLINE_Norint nuspausti de\xc5\xa1in\xc4\xaf pel\xc4\x97s mygtuk\xc4\x85 arba suaktyvinti meniu, b\xc5\xabtina spausti de\xc5\xa1in\xc4\xaf vir\xc5\xa1utin\xc4\xaf pel\xc4\x97s kamp\xc4\x85. Kairioji pus\xc4\x97 atlieka t\xc4\x85 pat\xc4\xaf, k\xc4\x85 kairiojo pel\xc4\x97s mygtuko paspaudimas. \xe2\x80\x9eMagic Mouse\xe2\x80\x9c slankioja pana\xc5\xa1iai kaip \xe2\x80\x9eiPhone\xe2\x80\x9c. Norint slinkti per interneto puslap\xc4\xaf ar dokument\xc4\x85, reikia pir\xc5\xa1tu perbraukti vertikaliai auk\xc5\xa1tyn arba \xc5\xbeemyn per pel\xc4\x97s pavir\xc5\xa1i\xc5\xb3. Norint slinkti \xc4\xaf \xc5\xa1onus, reikia judinti pir\xc5\xa1t\xc4\x85 horizontaliai \xe2\x80\x93 \xc4\xaf kair\xc4\x99 arba de\xc5\xa1in\xc4\x99. Slinkimas 360 laipsni\xc5\xb3 kampu gaunamas judinant pir\xc5\xa1t\xc4\x85 sukamuoju judesiu. Tai yra patogu \xc5\xbei\xc5\xabrint ar redaguojant dideles nuotraukas."